**У С Т А В**

**НА НАРОДНО ЧИТАЛИЩЕ „Светлина-1968”гр./с. Вълкан Общ.ГлавиницаОбл.Силистра**

**ул. ,, Първа“ № 22;** [**E-mail-**](mailto:E-mail-nch.chernik@abv.bg) **citalishte\_vilkan@abv.bg : CSM-0893649665**

**І. ГЛАВА ПЪРВА. ОБЩИ ПОЛОЖЕНИЯ.**

Чл.1. С този устав се урежда учредяването, устройството, управлението, дейността, имуществото, финансирането, издръжката и прекратяването на Народно читалище ,,Светлина-1968.”, гр./с.Вълкан ул.”Първа”№ 22 Общ.Главиница Обл.Силистра

Чл. 2. (1) Народно читалище ”Първа”№ 22 гр./с. Вълкан е традиционно самоуправляващо се културно – просветно сдружение на жителите от гр./с. Вълкан, което изпълнява и държавни културно-просветни задачи. В неговата дейност могат да участват всички физически лица без ограничения и без оглед на възраст, пол, политически и религиозни възгледи, и етническо самосъзнание.

(2)Читалището е юридическо лице с нестопанска цел с наименование ,,Светлина-1968” То е създадено и функционира на основание на Закона за народните читалища, Закона за юридическите лица с нестопанска цел и този устав.

(3)Народно читалище ,,Светлина-1968” има за седалище гр./с. Вълкан, община Главиница., където се намира и адреса на управлението му: обл. СИЛИСТРА, община Главиница., гр./с. Вълкан, ул.,,Първа” № 22

Чл. 3. (1) Целта на читалището е да задоволява потребностите на местното население, свързани със:

1. развитие и обогатяване на културния живот, социалната и образователна дейност в гр./с. Вълкан общ. Главиница обл.Силистра.;

2. запазване на обичаите и традициите на българския народ;

3. разширяване на знанията на гражданите и приобщаването им към ценностите и постиженията на науката, изкуството и културата;

4. възпитаване и утвърждаване на националното самосъзнание;

5. осигуряване на достъп до информация;

(2) **За постигане на целта по ал.1, читалището извършва следните основни дейности:**

1. урежда и поддържа библиотека, читалня, фото-, фоно-, филмо- и / или видеотека;

2. създава и поддържа електронни информационни мрежи;

3. предоставя компютърни и интернет услуги на населението;

4. развива и подпомага любителското художествено творчество;

5. организира школи, кръжоци, курсове, клубове, кино и видеопоказ, празненства, концерти, чествания и младежки дейности;

6. събира и разпространява знания за родния край;

7. създава, съхранява и популяризира музейни и други сбирки, съгласно Закона за културното наследство;

8. извършва допълнителни дейности и услуги, свързани с предмета на основната му дейност, които не противоречат на Закона за народните читалища, Закона за юридическите лица с нестопанска цел и този устав, като използва приходите от тях за постигане на определените в устава му цели. НАРОДНО ЧИТАЛИЩЕ ,, СВЕТЛИНА-1968” гр./с. ВЪЛКАН **не разпределя печалба!**

9. НАРОДНО ЧИТАЛИЩЕ ,, СВЕТЛИНА-1968” гр./с.ВЪЛКАН, може да участва в читалищни сдружения за постигане на целите, които си е поставило.

**ІІ. ГЛАВА ВТОРА. УЧРЕДЯВАНЕ /ПРЕОБРАЗУВАНЕ/.**

**Чл. 4.** (1) Читалище могат да учредят /преобразуват/ най-малко 50 дееспособни физически лица за селата или 150 дееспособни физически лица за градовете, които вземат решение на учредително събрание.

(2) Учредителното събрание приема устава на читалището и избира неговите органи. Уставът урежда:

1. наименованието;

2. седалището;

3. целите;

4. източниците на финансиране;

5. органите на управление и контрол, техните правомощия, начина на избирането им, реда за свикването им и за вземане на решения;

6. начина за приемане на членове и прекратяване на членството, както и реда за определяне на членския внос.

**Чл. 5.** (1)Читалището придобива качеството на юридическо лице с вписването му в регистъра на организациите с нестопанска цел на окръжния съд, в чийто район е седалището на читалището.

(2) Вписването на читалищата в регистъра на окръжния съд се извършва без такси по писмена молба от настоятелството, към която се прилагат:

1. протоколът от учредителното събрание;

2. уставът на читалището, подписан от учредителите;

3. нотариално заверен образец от подписа на лицето, представляващо читалището, и валидният печат на читалището.

(3) В регистъра се вписват:

1. наименованието и седалището на читалището и източникът на първоначалното му финансиране;

2. уставът;

3.имената на членовете на настоятелството и на проверителната комисия на читалището;

4. името и длъжността на лицето, което представлява читалището;

5. настъпилите промени по т.1 – 4.

(4) Всяка промяна в обстоятелствата по ал.3 трябва да бъде заявена в 14-дневен срок от възникването й.

**ІІІ. ГЛАВА ТРЕТА. ЧЛЕНСТВО В ЧИТАЛИЩЕТО.**

**Чл. 6.** Членството в читалището е свободно за всички дееспособни граждани без ограничения, щом те работят за постигане на целите на читалището и защитават неговите интереси.

**Чл. 7.** (1) Членовете на читалището са: индивидуални, колективни и почетни.

(2) Индивидуалните членове на читалището са български граждани. Те са действителни и спомагателни:

1. Действителни индивидуални членове на читалището могат да бъдат всички дееспособни, непоставени под запрещение лица навършили 18 години, които участват в дейността на читалището, редовно плащат членски внос, определен с решение на Общото събрание и имат право да избират и да бъдат избирани в неговите органи.

2. Спомагателни индивидуални членове на читалището са всички дееспособни, непоставени под запрещение лица, които не са навършили 18 години и работят за постигане на целите на читалището. Те могат да бъдат освободени от плащането на членския внос или да го заплащат в намалени размери, съобразно решенията на настоятелството. Спомагателните индивидуални членове на читалището нямат право да избират и да бъдат избирани в органите на ръководството на читалището. Те имат право на съвещателен глас.

(3) Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдат: професионални организации; стопански организации; търговски дружества; кооперации и сдружения; културно-просветни и любителски клубове и творчески колективи.

(4) Почетни членове могат да бъдат български и чужди граждани с изключителни заслуги за читалището.

**Чл. 8.** (1) Кандидатите за действителни индивидуални членове подават писмено заявление до настоятелството на читалището, с което декларират, че желаят да станат членове на читалището, че познават и приемат устава на читалището и ще работят за постигане на неговите цели.

(2) Кандидатурите се гласуват на заседание на настоятелството. На члена на читалището се издават съответните документи за членство.

(3) Приетият за действителен член на читалището плаща членския си внос по ред определен от настоятелството.

**Чл. 9.** При условията на чл. 11, ал. 3 от Закона за народните читалища, в читалището могат да членуват колективни членове. Те се приемат по писмено заявление на упълномощен предсавител на кандидатите за колективно членство и имат право на един глас.

**Чл. 10.** Колективни членове могат да бъдат:

1. професионални организации;

2. стопански организации;

3. търговски дружества;

4. кооперации и сдружения;

5. културно-просветни и любителски клубове и творчески колективи.

**Чл. 11.** (1) Лицата, които имат особени заслуги към читалището се обявяват за почетни членове по решение на Общото събрание, по предложение на настоятелството или от членовете на читалището.

(2) На лицата по предходния член настоятелството издава съответните удостоверения.

**Чл. 12.** (1) Членовете на читалището имат право да:

1. участват в управлението на читалището

2. получават улеснен достъп до всички читалищни форми на дейност и прояви по ред определен от настоятелството;

3. ползват с предимство културно - просветните форми на читалището;

4. получават всякаква информация относно дейността на читалището и упражняват контрол върху нея.

(2) Членовете на читалището са длъжни:

1. да спазват устава на читалището и решенията на неговите членове;

2. да плащат лично членския си внос;

3. да участват в дейността на читалището;

4. да опазват имуществото и доброто име на читалището, както и да не уронват неговия престиж.

**Чл. 13.** (1) Членството в читалището може да се прекрати с решение на общото събрание, взето с ¾ мнозинство от общия брой на членовете в същото, когато член на читалището нарушава грубо настоящия устав и решенията на органите на НЧ „Светлина-1968” или работи срещу неговите цели и интереси и му е причинил значителни вреди.

(2) Членството се прекратява и на основание отпадане:

1. при невнасяне на членски внос;

2. при неучастие в три последователни заседания на Общото събрание;

3. при системно неизпълнение на задължението за участие в дейността на читалището

4. по желание на самия член с писмено заявление до настоятелството, както и при прекратяване или преобразуване на колективен член.

**ІV. ГЛАВА ЧЕТВЪРТА. ОРГАНИ НА УПРАВЛЕНИЕ НА ЧИТАЛИЩЕТО.**

**Чл. 14.**  Органи на читалището са общото събрание, настоятелството и проверителната комисия.

**Чл. 15.** (1) Върховен орган на читалището е общото събрание.

(2) Общото събрание на читалището се състои от всички членове на читалището, имащи право на глас.

**Чл. 16.** (1) Общото събрание:

1. изменя и допълва устава;

2. избира и освобождава членовете на настоятелството, проверителната комисия и председателя;

3. приема вътрешните актове, необходими за организацията на дейността на читалището;

4. изключва членове на читалището;

5. определя основни насоки на дейността на читалището;

6. взема решение за членуване или за прекратяване на членството в читалищно сдружение;

7. приема бюджета на читалището;

8. приема годишния отчет до 30 март на следващата година;

9. определя размера на членския внос;

10. отменя решения на органи на читалището;

11. взема решения за откриване на клонове на читалището след съгласуване с общината;

12. взема решение за прекратяване на читалището;

13. взема решение за отнасяне до съда на незаконосъобразни действия на ръководството или отделни читалищни членове.

14. взема решения за участие на читалището в читалищни сдружения.

(2) Решенията на общото събрание са задължителни за другите органи на читалището.

**Чл. 17.** (1) Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.

(2) Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места в населеното място, трябва да бъде залепена покана за събранието.

(3) Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

(4) Решенията по чл.16, ал.1, т.1, 4, 10, 11 и 12 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.

(5) Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.

**Чл. 18.** (1) Изпълнителен орган на читалището е **настоятелството**, което се състои от трима членове, избрани за срок до 3 години. Същите не трябва да имат роднински връзки по права и съребрена линия до четвърта степен.

(2) Настоятелството:

1. свиква общото събрание;

2. осигурява изпълнението на решенията на общото събрание;

3. подготвя и внася в общото събрание проект за бюджет на читалището и утвърждава щата му;

4. подготвя и внася в общото събрание отчет за дейността на читалището;

5. назначава секретаря на читалището и утвърждава длъжностната му характеристика.

(3) Настоятелството взема решение с мнозинство повече от половината от ченовете си.То само определя реда на своята работа.

**Чл. 19.** (1) Председателят на читалището е член на настоятелството и се избира от общото събрание за срок до 3 години.

(2) Председателят:

1.организира дейността на читалището съобразно закона, устава и решенията на общото

събрание;

2.представлява читалището;

3.свиква и ръководи заседанията на настоятелството и председателства общото събрание;

4.отчита дейността си пред настоятелството;

5.сключва и прекратява трудовите договори със служителите съобразно бюджета на

читалището въз основа решение на настоятелството.

**Чл. 20.** (1)Секретарят на читалището:

1.организира изпълнението на решенията на настоятелството, включително решенията за изпълнението на бюджета;

2. организира текущата основна и допълнителна дейност;

3. отговаря за работата на щатния и хонорувания персонал;

4. представлява читалището заедно и поотделно с председателя.

(2) Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

**Чл. 21.** (1) Проверителната комисия се състои най-малко от трима членове, избрани за срок до 3

години.

(2) Членове на проверителната комисия не могат да бъдат лица, които са в трудово-правни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

(3) Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

(4) При констатирани нарушения проверителната комисия уведомява общото събрание на читалището, а при данни за извършено престъпление – и органите на прокуратурата.

**Чл. 22.** Не могат да бъдат избирани за членове на настоятелството и на проверителната комисия, и за секретари, лица които са осъждани на лишаване от свобода за умишлени престъпления от общ характер.

**Чл. 23.** (1) Членовете на настоятелството, включително председателят и секретарят, подават декларации за липса на конфликт на интереси и че не са „свързани лица” по смисъла на § 1 от ДР на Закона за предотвратяване и разкриване на конфликт на интереси, по реда и при условията на същия.

(2) Декларациите се обявяват на интернет страницата на читалището.

**V. ГЛАВА ПЕТА. ИМУЩЕСТВО И ФИНАНСИРАНЕ НА ЧИТАЛИЩЕТО.**

**Чл. 24.** Имуществото на читалището се състои от право на собственост и от други вещни права, вземания, ценни книжа, други права и задължения.

**Чл. 25.** Читалището набира средства от следните източници:

1.членски внос;

2. културно-просветна и информационна дейност;

3. субсидия от държавния и общинските бюджети;

4. наеми от движимо и недвижимо имущество;

5. дарения и завещания;

6. други приходи.

**Чл. 26.** (1) Читалищното настоятелство изготвя годишния отчет за приходите и разходите, който се приема от общото събрание.

(2) Отчетът за изразходваните от бюджета средства се представя в общината ежегодно.

**Чл. 27** (1)Председателят на читалището ежегодно в срок до 10 ноември е длъжен да представи на кмета на общината предложение за дейността на читалището през следващата година.

(2) Председателят на читалището представя ежегодно до 31 март пред кмета на общината и общинския съвет доклад за осъществените дейности в изпълнение на програмата и за изразходваните от бюджета средства през предходната година.

**VІ. ГЛАВА ШЕСТА. ПРЕКРАТЯВАНЕ НА ЧИТАЛИЩЕТО.**

**Чл. 28.**(1)Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решение на окръжния съд, ако:

1. дейността му противоречи на закона, устава и добрите нрави;

2. имуществото му не се използва според целите и предмета на дейността на читалището;

3. е налице трайна невъзможност читалището да действа или не развива дейност за период от две години;

4. не е учредено по законния ред;

5. е обявено в несъстоятелност.

**Чл. 29.** (1) Разпределянето на останалото след удовлетворяването на кредиторите имущество се решава съгласно този устав, доколкото в закон не е предвидено друго. Ако решение не е било взето до прекратяването, то се взема от ликвидатора на читалището.

(2) Ако не съществуват лица по ал. 1 или ако те не са определяеми, имуществото преминава върху общината по седалището на читалището. Общината е длъжна да използва полученото имущество за дейност, възможно най-близка до целта на прекратеното читалище.

(3) Имуществото по предходните алинеи не може да се разпределя, продава или по какъвто и да било начин да се прехвърля на ликвидатор, назначен извън кръга на лицата по ал. 2, с изключение на дължимото им възнаграждение.

(4) Лицата, придобили имущество в резултат на извършената ликвидация по ал. 1-3, отговарят за задълженията на читалище до размера на придобитото.

**VІІ. ГЛАВА СЕДМА. ЗАКЛЮЧИТЕЛНИ РАЗПОРЕДБИ.**

**Чл. 30.** Читалището има свой кръгъл печат с надпис Народно читалище ,,Светлина-1968 „ гр./с. Вълкан Общ.Главиница Обл.Силистра

**Чл. 31.** Празник на читалището е 24-ти.май.

**Чл. 32.** Настоящият устав е изменен и допълнен на основание Законът за народните читалища (изм. Д.В.бр.42 от 05 юни 2009 г.) и е приет от Общото събрание на читалището на 25.05.2010година.

**Чл. 33**. За всички неуредени в този устав отношения се прилага Законът за народните читалища, Законът за юридическите лица с нестопанска цел и действащите в страната нормативни документи.

**ПРЕДСЕДАТЕЛ на ЧН : ...............................**

**/ Невин Нури /**

СПИСЪК НА РЪКОВОСТВОТО НА НАРОДНО ЧИТАЛИЩЕ”СВЕТЛИНА-1968” С. ВЪЛКАН, ОБЩ. ГЛАВИНИЦА

ЧИТАЛИЩНО РЪКОВОСТВО:

1. НЕВИН НУРИ НАИЛ - ПРЕДСЕДАТЕЛ
2. СЕМРА САЛИ АХМЕД - ЧЛЕН
3. НАФИЕ МУРАД САДЪК - ЧЛЕН

ПРОВЕРИТЕЛНА КОМИСИЯ:

1. БИРСЕН ТЕФИК МУСТАФА - ПРЕДСЕДАТЕЛ
2. СЕМРА ИСМАИЛ ХАЛИБРЯМ - ЧЛЕН
3. ГЮЛЮМСЕР БАХРИ ХАЙРУЛА - ЧЛЕН

**ДОКЛАД**

**за дейността на НЧ.”Светлина-1968”с. Вълкан, общ. Главиница, обл. Силистра за 2022 г.**

Българското читалище е уникално явление в нашия културен и обществен живот- самоуправляващо се сдружение със статут на юридическо лице, което същевременно изпълнява и държавни културно просветни задачи в населеното място, задоволява културните потребности на гражданите.

В много населени места то е единственият институт, организиращ културно – развлекателния живот на населението.

Народно Читалище „ СВЕТЛИНА-1968 “с. Вълкан. В изпълнение изискванията на Устава на читалището сме длъжни да направим отчет и анализ на дейността му през изминалата година, под ръководството на Читалищното настоятелство и Проверителната комисия. В своята дейност през отчетната година се стремяхме да работим за развитието и обогатяването на културния живот на хората да запазват и развиват обичаите на българския народ за нашия район в неговите етнически разнообразни с цел възпитание и утвърждаване на националното самосъзнание

Народно читалище”Светлина-1968” с.Вълкан е за пример, като културна институция със специфична мисия за съхранение и развитие на традиционните ценности на нацията.

1. **Цели и задачи**:

Целите и задачите,формулирани в Закона на народните читалища,се свеждат в най-общи линии до:

-развитие и обогатяване на културния живот:

-опазване на традициите и обичаите на българския народ:

-разширяване на знанията на гражданите и приобщаването им към ценностите и постиженията на науката и културата:

- създаване и организация на работа на любителски творчески колективи, самодейците, кръжока от различни интереси; провеждане на различни културни събития, тържества, участия в конкурси, изложби, вечери и други форми, участие в събори и фестивали за показване на резултатите от творческите дейности на самодейците и кръжока.

-осигуряване на достъп до информация и интернет връзка:

-запазване,съхраняване и предаване на историческите извори;предания и легенди,свързани с известни географски обекти и местонахождения,известни личности-писатели, художници и традиционни обичаи,характерни за родния край.

- работа по проекти;

- партниране с местното самоуправление за развитие на културните процеси.

2. **Дейности :**

Читалище „Светлина-1968” село Вълкан е културна институция,която задоволява културните потребности на населението ни;съдейства за обогатяване на различните видове празници:така също официалните,а и религиозно-обредните празници с традициите,обусловени от тях.

**Библиотечна и информационна дейност:**

Библиотеката в момента се разполага с 3 820 тома литература с различни жанрове-детски книжки и приказки,художествени книги,наръчници и речници,енциклопедии и др. Набавени са 197 тома литература Отчислени са 132 тома литература морално изхабени . Читалище „ Светлина-1968”успешно сътрудничи с Общинското ръководство, СУ „Васил Левски”, ЦДГ” Св. Св. Кирил и Методий” гр. Главиница и с културните институции на територията на област Силистра. С дейностите си читалището спомага за опазване и съхранение на българските традиции и обичаи.А те могат да бъдат обобщени в следните направления:

-уреждане на библиотека и читалня;

-подпомагане на любителско художествено творчество;

-организиране на празненства;

-събиране и разпространяване на знания и исторически факти за родния край.

**Културно-масова дейност:**

Културният календар на читалище” Светлина-1968 ” за 2022 г. е носител на разнообразни по своя характер прояви:общински празници,творчески срещи,чествания на бележити дати от националната история.Оформени бяха тематични кътове,посветени на:

**Библиотечна и информационна дейност:**

* 100 години от Рождението на Блага Димитрова;
* 174 години от рождението на Христо Ботев,подготвихме табло и презентация за живота му.
* 144 г. от рождението на Пейо Яворов подготвихме табло в библиотеката.
* 120 години от рождението на Светослав Минков- подготвихме табло.
* 149 години от гибелта на Васил Левски,
* 115 години от рождението на Емилиян Станев
* 144 години от Националното освобождение – литературен кът
* 172 г. от рождението на Иван Вазов –литературен кът за живото му,
* 137 г. от Съединението на България,
* 150 г. от рождението на Йордан Йовков-кът с неговите произведения;
* Ден на Народните Будители –табло за народните будители;
* Денят на родилната помощ- поднесохме подаръци на бабите и акушерката от селото.
* Трифон заразан – празника се празнува с чаша вино.
* Изработване на мартеници, - за конкурса изработване на мартеница „За здраве и берекет ”гр. Бургас:
* Участвахме и конкурса „Бабо мартенска приказка” Получихме имаме две втори места, едно трето и една поощрителна награда.
* Весела Баба Марта –вързахме мартеници на жителите на с. Вълкан,
* 1 юни деня на детето – празника беше отпразнувано от 1 - до 10 годишни деца в двора на кметството.
* Паради епидемичните условия празника на жена 8-ми март празнувахме в сградата на читалището.
* С децата от кръжока „Сръчни ръце ” направихме изложба от картички и рисунки.
* Проведохме Международния ден на детската книга в библиотеката
* От НЧ „Димитър Полянов-1870” получихме две Грамоти за отлично представяне на Първи конкурс „Ръчно изработена картичка за 8 –ми март” 2022г.
* Кулинарен конкурс- „Великден в нашия дом” организирано от НЧ”Христо Смирненски-1940” с. Ситово, обл. Силистра
* 3 Грамоти за отлично представяне в конкурса „Шарен Великден”
* 1 Грамота за отлично представяне в кулинарния конкурс „Шарен Великден”
* В Национален конкурс „С вяра към доброто” ,което беше организирано от НЧ”Пробуда - 1940” с. Калипетрово, обл. Силистра. Получихме 6 Дипломи за участие.
* От || Национален конкурс „Великденски традиционни козунаци” ,което беше организирано от 2 читалища с. Цар Самуил и с. Преславци, общ. Тутракан, обл. Силистра. Получихме 3 грамоти за участие.
* Участвахме в онлайн изложба- конкурс „Великден в нашия дом”
* 1 Грамота в категория „Великденска картичка”
* 2 Грамоти в категория „Великденска украса”
* 2 Грамоти в категория „Писано яйце”
* Получихме за участие от онлайн конкурса „Воскресение Христово” с. Попина , обл. Силистра.
* Децата от кръжока сръчни ръце подготвиха табло по случай 24 май-Деня на славянската писменост в библиотеката.
* Почерпихме най малките жители на селото подслучай 1 юни ден на детето.
* 145 години от рождението на Елин Пелин Стенд табло в библиотеката .
* Открихме творческия сезон.
* 120 год. От рождението на Фани Попова- Мутафова- Стенд табло.
* За Деня на народните Будители се направи табло и презентация.
* Направихме изложба от коледни картички и рисунки.
* Запалване на светлините на новогодишната елха,

В читалището се предоставят редица услуги на населението: копиране, принтиране, сканиране, ла миниране. Всичко това се прави с цел да се улесни достъпа на местното население до услуги, свързани с новите технологии. Читалището е абонирано за вестник Тутракански глас

**Културно масова дейност**

Поради епидемичните условия в страната през 2022 г. участията на ТС „Луди млади ” изявите са повече сравнение с предходните години.

**На Общинско ниво**

* По покана на зам. Кмета на общ. Главиница г-жа Сярова ТС „Луди млади ” взеха участие при откриване на „Център за социална рехабилизация и интеграция” с. Листец, общ. Главиница.
* Участвахме в „ Фестивала на Веселието”
* ТС „Луди млади ” участваха празника на с Звенемир
* Имаме участие и в празника на с. Суходол, общ. Главиница.
* Участвахме в откриването на Домашен социален патронаж в Община Главиница.
* В Общинските прегледи на художествената самодейност част­­ ІІ- класирахме се на второ място.
* В Общинските прегледи на художествената самодейност част­­ І-

**На Областно ниво**

* Танцувахме в празника на с. Боил, общ. Дулово
* Предизборна кампания на ДПС в гр. Силистра в зала Версай – по покана на Председателя на общ. Съвет гр. Дулово

**В страната**

* В Сливо поле участвахме в празника на „Георгьовден на етностите”

**Международно участие**

* Взехме участие в Международен фолклорен, танцов и музикален фестивал”Халикарнас” Република Турция гр. Бодрум. Достойно представихме Община Главиница
* Н Ч „ Светлина-1968” кандидатства в два проекта - не бяхме одобрени:
* Програма „Българските библиотека – съвременни центрове за четене и информативност” - не бяхме одобрени.
* Допълнителна субсидирана бройка – хореограф за танцовите групи 0.25 - не бяхме одобрени.

**3 Обучение и квалификация:**

Участие на щатния работник в семинари, обучения и др., свързани с повишаване квалификацията му по основните читалищни дейности и работа по проекти:

1. Работна среща за споделяне на добри практики и иновативни идеи с Главен библиотекар експерт консултант и методическа дейност в РБ „П. Павлович“ гр. Силистра – Цветомира Вачева.

2. Работна среща на читалищни секретари с отдел „Култура“- Главиница, Регионалната Библиотека „ П. Павлович“- Силистра, РЕКИЦ Читалища- Силистра.

**4 Дарителски акции:**

* Книги от Фондация „ Детски книги“
* Регионална библиотека „П. Павлович” гр. Силистра ,
* Дарителска канпания-Подари книга на читалище в нужда и др.

**5 Контрол от настоятелството:**

Настоятелството осъществява периодичен контрол върху изпълнението на взетите решения. Няма неизпълнено решение с изтекъл срок за действие.

**6 Контрол на проверителна комисия**:

Проверителната комисия контролира правилното и целесъобразно изразходване на субсидиите, наемите от земи, членски внос и бяхме съфинансирани от Община Главиница и подготвя финансовия отчет.

Осигурено е рационално и целесъобразно финансиране на плануваните дейности с приходите от: Държавна субсидия: Рента земя: членски внос и от Общината.

Читалище”Светлина-1968”се представлява от:

Председател –Невин Нури Наил

Читалищен секретар - Нафие Мурад Садък

Читалищния секретар е на 1 щатна бройка със средно образование.Настоятелството се състои от трима члена.Проверителната комисия се състои също от трима члена.

**Материална база:**

Материалната база на читалището е 113кв.м:

-Читалищната библиотеката се състои от 2 кабинета: Библиотека и компютърен кабинет, който го създадохме благодарение на Фондация **„Глобални библиотеки - България”-** 3 настолни компютъра,многофункционален принтер и мултимедиен екран със стойка.

- Читалището ни няма читалищен салон има 2 зали едната е репетиционна , където танцовите групи си провеждат репетициите си и също така го ползваме за мероприятията на читалището.А другата зала я ползваме за гримьорна и за съхранение на народните носии.

**Реализиране на съвместни инициативи проекти и други.**

Компетентното и отговорно отношение на членовете на настоятелството осигурява успеха на дейността на читалището и то все по-уверено реализира инициативи в разнородни сфери:-социална,информационна,културна и образователна.

През новия творчески сезон започнахме работа с една постоянно действаща Танцов състав „Луди млади” с която ще се изявим на местно, на регионално ниво,областно, национално и международно ниво . И една временно действаща танцова група Вълканче” от по малки деца

Изготвил:……………………..

/ Нафие Садък/

**Календарен план за 2023 година на Народно читалище „Светлина-1968”**

**с. Вълкан, общ. Главиница, обл. Силистра**

|  |  |  |  |  |
| --- | --- | --- | --- | --- |
| **Дата** | **Място** | **Културна проява** | **Организатор/и** | **контакти** |
| 06.01 | Библиотеката | 175 години от рождението на Христо Ботев, български поет, революционер и публицист(1848-1876) ще се подготви кът и табло за живота му. | Тех. секретар | 0893649655 |
| 10.01 | Библиотеката | 140 г.от рождението на Алексей Толстой- руски и съветски писател, автор на романи , разкази и повести /1883-1945/- табло за живота му. | Тех. секретар |  |
| 13.01 | Библиотеката | 160 г. от рождението на Алеко Константинов – български писател, общественик и основоположник на организираното туристическо движение в България, сатирик и пътеписец /1863–1897/. Беседа на тема“Алековите фейлетони“ | Тех. Секретар  Семра Сали |  |
| 19.01 | Библиотеката | 100 г. от рождението на Ивайло Петров – български писател, автор на повече от 20 книги, които са преиздавани многократно в България и чужбина: /1923–2005/. Табло за живота му | Тех. секретар |  |
| 22.01 |  | Бабин ден- . Посещение дома на акушеркатаПразнично честване с жените в селото. | Читалището |  |
| 03.02 | Библиотеката | 140 г. от рождението на Стоян Пеев Дринов български детски писател, прозаик, драматург, поет, библиотекар в Народната библиотека (гр. София) /1883–1922/. | Тех. секретар |  |
| 14.02 | Читалището | Трифон зарязан - ден на лозаря  Свети Валентин- Празникът ще се празнува с чаша вино. | Председателя на ЧН  Тех. секретар |  |
| 19.02 | Библиотеката | 150 години от обесването на Васил Левски(Васил Иванов Кунчев,стар стил-6 февруари действително отговаря на 18 февруари 1873година)да се подготви кът с материали за живота и делото му.(1837-1873)Презентация за живота и дейността. | Тех. Секретар  Семра Сали |  |
| 23.02 | Библиотеката | 200 г. от рождението на Найден Геров фолклорист, общественик и създател на едно от първите класни училища в България | Тех. секретар |  |
| 27.02 | Читалището | Изработване на мартеници с жените и учениците от кръжока“ Сръчни ръце“ | Чит. настоятелство |  |
| 01.03 | Библиотеката | -Баба марта  -Ден на самодееца  -Конкурс за най- добра изработена мартеница | Чит. настоятелство |  |
| 03.03 | Читалището | 145 г. от подписването на Санстефанския мирен договор на Руско-турската Освободителна война и освобождението на България от османско владичество. Рецитал от учениците. | Чит. настоятелство |  |
| 08.03 |  | Международен ден на жената | Чит. настоятелство |  |
| 22.03 | Библиотеката | -Международен ден на водата „ Водата дава живот”  -Първа пролет – Спортен полуден | Тех. секретар |  |
| 01.04 | Библиотеката | Ден на „Усмивка” | Нафие Садък |  |
| 02.04-  07.04 | Библиотеката | Отбелязване на Международния ден на детската книга. | Председателя на ЧН |  |
| 22.04 | Библиотеката | 100 г. от рождението на Радой Ралин български писател, поет, сатирик, дисидент, известен с творчество, изтъкващо ценностите на свободата /1923–2004/. | Тех. секретар |  |
| 23.04 | Библиотеката | Маратон на четенето . Състезание за най-добър четец. Светът на книгата е необятен и забавен“ – с читатели от различна възраст. „Светът е оцелял, защото се е смял“ . | Библиотеката |  |
| 22.04 | Читалището | Велик ден- боядисване на великденски яйца с децата от кръжока „Сръчни ръце“ | Тех. секретар |  |
| 06.05 | Читалището | -Георгьов ден /Хъдърлес/- празник се празнува отцялото. селото  -55г. от създаването на НЧ”Светлина-1968” | Чит. настоятелство |  |
|  |  | Участие на самодейците в Художествените прегледи на Българския фолклор | Тех. секретар |  |
| 11.05 |  | Деня на Библиотекаря ден посветен на библиотечния работник. | Тех. секретар |  |
| 24.05 | Читалището | Ден на славянската азбука и писменост. Подготвяне на кът от библиотечни материали в чест на Св.Св. Кирил и Методий заедно с учениците от кръжока. | Чит. настоятелство |  |
| 02.06 | Библиотеката | Ден на Христо Ботев и на загиналите за свободата на България147 г. Ден на Христо Ботев и на загиналите за свободата на България се подготвя кът и табло с материали за живота му и спортен полуден | Кмета на селото  Тех. секретар |  |
| 05.06 | С. Вълкан | Световен ден на околната среда-Да изчистим селото за един ден | Тех. Секретар  Кмета на селото |  |
| 16.06 | Библиотеката | 110 г. от началото на Втората балканска /Междусъюзническа/ война табо бибиотеката. | Тех. секретар |  |
| 22.06 | Гр. Бяла, Обл. Варна | Националния събор на читалищата гр. Бяла, обл. Варна | Тех. секретар |  |
| 06.07 | Библиотеката | 155 г. от преминаването на четата на хаджи Димитър и Стефан Караджа през Дунава при с. Вардим, Свищовско /1868/. | Тех. секретар |  |
|  |  | Международно участие в Македония | Чит. настоятелство |  |
| 18.07 | Библиотеката | 140 г. от възстановяването на Търновската конституция /1883/. | Тех. секретар |  |
| 20.07 | Библиотеката | 146 г. (1877г) от рождението на Елин Пелин ще се подготви табло и кът от библиотечни материали за него. | Тех. секретар |  |
| 30.08 | В читалището | Рисунка на тема „Моя ваканция“ ще има класиране. | Тех. секретар |  |
| 01.09.2 | Библиотеката | 125 г. от рождението на Димитър Талев – български писател и журналист /1898-1966/ ще се подготви табло и кът от библиотечни материали за него. | Тех. секретар |  |
| 06.09 | В библиотеката | 138 г. -(1885) от съединението на България с Източна Румелия да се организира поход с младите до известна местност близо до селото, да се аранжира малък кът в библиотеката със старинни материали от бита, книги на тема за родния край, местни предания, легенди и др. | Тех. секретар |  |  |  |  |
| 15.09 | Библиотеката | 104 г.от рождението на Николай Хайтов, български писател / 1919 – 30.06.2002 г. / . Ще се подготви кът от библиотечни материали за живота и творчеството му. | Тех. секретар |  |
| 22.09 | В библиотеката | 115 г. –От Независимостта на България/1908/. | Тех. секретар |  |
| 26.09 | Библиотеката | 137 години(1886) от рождението на Ран Босилек български поет, писател,преводач ще се подготви табло. | Тех. секретар |  |
| 01.10 | Библиотеката | -Откриване на творческия сезон  -Ден на възрастните хора – почерпка | Тех. секретар |  |
| 07.10 | Библиотеката | 140 г. от рождението на Рачо Стоянов -български поет, драматург и преводач. Кът от литературни творби./1883-1951/ | Тех. секретар |  |
| 17.10 | Библиотеката | 125 г. от рождението на Христо Смирненски – български поет, сатирик, журналист, основна тема в творчеството му е социалната несправедливост, ярък представител на авангардизма в българската литература /1898–1923/. | Тех. секретар |  |
| 31.10 | В читалището | Честване на Хелоуин. Детско парти | Тех. секретар |  |
| 01.11 | В библиотеката | Ден на народните будители- Презентаия | Тех. секретар |  |
| 10.11 |  | 185 г. от рождението на Христо Иванов Големия (Книговезеца, Войводата) – български революционер, един от най-близките сподвижници на Левски, участник в Априлското въстание и Руско-турската освободителна война /1838–1898/. | Тех. секретар |  |
|  |  | Участие в Художествените прегледи на турския фолклор | Тех. секретар |  |
| 22.11 | Библиотеката | 190 г. от рождението на Добри Попов Войников – български възрожденски учител, драматург, общественик и журналист, музикален и театрален деец. Той е основоположник на българския театър, пръв български режисьор и автор на театрални пиеси. Най-известна сред тях е „Криворазбраната цивилизация“ от 1871г., смятана за най-добрата българска комедия до началото на XX век. /1833–1878/. | Тех. секретар |  |
| 07.12 | Пред библиотеката | Запалване светлините на новогодишната елха. | Чит. Настоятелство  Кмета на селото |  |
| 23.12 | В библиотеката | Изложба на сурвачки и коледни картички | Семра Сали |  |
| 24.12 | В читалището | Коледен концерт | Чит. настоятелство |  |
| 31.12 | Пред елхата | Празнично новогодишно хоро”Млада и хубава 2024” | Чит. настоятелство |  |

ИЗГОТВИЛА:………………………

(Нафие Садък)

**Календарен план за 2023 година на Народно читалище „Светлина-1968”**

**с. Вълкан, общ. Главиница, обл. Силистра**

|  |  |  |  |  |
| --- | --- | --- | --- | --- |
| **Дата** | **Място** | **Културна проява** | **Организатор/и** | **контакти** |
| 06.01 | Библиотеката | 175 години от рождението на Христо Ботев, български поет, революционер и публицист(1848-1876) ще се подготви кът и табло за живота му. | Тех. секретар | 0893649655 |
| 10.01 | Библиотеката | 140 г.от рождението на Алексей Толстой- руски и съветски писател, автор на романи , разкази и повести /1883-1945/- табло за живота му. | Тех. секретар |  |
| 13.01 | Библиотеката | 160 г. от рождението на Алеко Константинов – български писател, общественик и основоположник на организираното туристическо движение в България, сатирик и пътеписец /1863–1897/. Беседа на тема“Алековите фейлетони“ | Тех. Секретар  Семра Сали |  |
| 19.01 | Библиотеката | 100 г. от рождението на Ивайло Петров – български писател, автор на повече от 20 книги, които са преиздавани многократно в България и чужбина: /1923–2005/. Табло за живота му | Тех. секретар |  |
| 22.01 |  | Бабин ден- . Посещение дома на акушеркатаПразнично честване с жените в селото. | Читалището |  |
| 03.02 | Библиотеката | 140 г. от рождението на Стоян Пеев Дринов български детски писател, прозаик, драматург, поет, библиотекар в Народната библиотека (гр. София) /1883–1922/. | Тех. секретар |  |
| 14.02 | Читалището | Трифон зарязан - ден на лозаря  Свети Валентин- Празникът ще се празнува с чаша вино. | Председателя на ЧН  Тех. секретар |  |
| 19.02 | Библиотеката | 150 години от обесването на Васил Левски(Васил Иванов Кунчев,стар стил-6 февруари действително отговаря на 18 февруари 1873година)да се подготви кът с материали за живота и делото му.(1837-1873)Презентация за живота и дейността. | Тех. Секретар  Семра Сали |  |
| 23.02 | Библиотеката | 200 г. от рождението на Найден Геров фолклорист, общественик и създател на едно от първите класни училища в България | Тех. секретар |  |
| 27.02 | Читалището | Изработване на мартеници с жените и учениците от кръжока“ Сръчни ръце“ | Чит. настоятелство |  |
| 01.03 | Библиотеката | -Баба марта  -Ден на самодееца  -Конкурс за най- добра изработена мартеница | Чит. настоятелство |  |
| 03.03 | Читалището | 145 г. от подписването на Санстефанския мирен договор на Руско-турската Освободителна война и освобождението на България от османско владичество. Рецитал от учениците. | Чит. настоятелство |  |
| 08.03 |  | Международен ден на жената | Чит. настоятелство |  |
| 22.03 | Библиотеката | -Международен ден на водата „ Водата дава живот”  -Първа пролет – Спортен полуден | Тех. секретар |  |
| 01.04 | Библиотеката | Ден на „Усмивка” | Нафие Садък |  |
| 02.04-  07.04 | Библиотеката | Отбелязване на Международния ден на детската книга. | Председателя на ЧН |  |
| 22.04 | Библиотеката | 100 г. от рождението на Радой Ралин български писател, поет, сатирик, дисидент, известен с творчество, изтъкващо ценностите на свободата /1923–2004/. | Тех. секретар |  |
| 23.04 | Библиотеката | Маратон на четенето . Състезание за най-добър четец. Светът на книгата е необятен и забавен“ – с читатели от различна възраст. „Светът е оцелял, защото се е смял“ . | Библиотеката |  |
| 22.04 | Читалището | Велик ден- боядисване на великденски яйца с децата от кръжока „Сръчни ръце“ | Тех. секретар |  |
| 06.05 | Читалището | -Георгьов ден /Хъдърлес/- празник се празнува отцялото. селото  -55г. от създаването на НЧ”Светлина-1968” | Чит. настоятелство |  |
|  |  | Участие на самодейците в Художествените прегледи на Българския фолклор | Тех. секретар |  |
| 11.05 |  | Деня на Библиотекаря ден посветен на библиотечния работник. | Тех. секретар |  |
| 24.05 | Читалището | Ден на славянската азбука и писменост. Подготвяне на кът от библиотечни материали в чест на Св.Св. Кирил и Методий заедно с учениците от кръжока. | Чит. настоятелство |  |
| 02.06 | Библиотеката | Ден на Христо Ботев и на загиналите за свободата на България147 г. Ден на Христо Ботев и на загиналите за свободата на България се подготвя кът и табло с материали за живота му и спортен полуден | Кмета на селото  Тех. секретар |  |
| 05.06 | С. Вълкан | Световен ден на околната среда-Да изчистим селото за един ден | Тех. Секретар  Кмета на селото |  |
| 16.06 | Библиотеката | 110 г. от началото на Втората балканска /Междусъюзническа/ война табо бибиотеката. | Тех. секретар |  |
| 22.06 | Гр. Бяла, Обл. Варна | Националния събор на читалищата гр. Бяла, обл. Варна | Тех. секретар |  |
| 06.07 | Библиотеката | 155 г. от преминаването на четата на хаджи Димитър и Стефан Караджа през Дунава при с. Вардим, Свищовско /1868/. | Тех. секретар |  |
|  |  | Международно участие в Македония | Чит. настоятелство |  |
| 18.07 | Библиотеката | 140 г. от възстановяването на Търновската конституция /1883/. | Тех. секретар |  |
| 20.07 | Библиотеката | 146 г. (1877г) от рождението на Елин Пелин ще се подготви табло и кът от библиотечни материали за него. | Тех. секретар |  |
| 30.08 | В читалището | Рисунка на тема „Моя ваканция“ ще има класиране. | Тех. секретар |  |
| 01.09.2 | Библиотеката | 125 г. от рождението на Димитър Талев – български писател и журналист /1898-1966/ ще се подготви табло и кът от библиотечни материали за него. | Тех. секретар |  |
| 06.09 | В библиотеката | 138 г. -(1885) от съединението на България с Източна Румелия да се организира поход с младите до известна местност близо до селото, да се аранжира малък кът в библиотеката със старинни материали от бита, книги на тема за родния край, местни предания, легенди и др. | Тех. секретар |  |  |  |  |
| 15.09 | Библиотеката | 104 г.от рождението на Николай Хайтов, български писател / 1919 – 30.06.2002 г. / . Ще се подготви кът от библиотечни материали за живота и творчеството му. | Тех. секретар |  |
| 22.09 | В библиотеката | 115 г. –От Независимостта на България/1908/. | Тех. секретар |  |
| 26.09 | Библиотеката | 137 години(1886) от рождението на Ран Босилек български поет, писател,преводач ще се подготви табло. | Тех. секретар |  |
| 01.10 | Библиотеката | -Откриване на творческия сезон  -Ден на възрастните хора – почерпка | Тех. секретар |  |
| 07.10 | Библиотеката | 140 г. от рождението на Рачо Стоянов -български поет, драматург и преводач. Кът от литературни творби./1883-1951/ | Тех. секретар |  |
| 17.10 | Библиотеката | 125 г. от рождението на Христо Смирненски – български поет, сатирик, журналист, основна тема в творчеството му е социалната несправедливост, ярък представител на авангардизма в българската литература /1898–1923/. | Тех. секретар |  |
| 31.10 | В читалището | Честване на Хелоуин. Детско парти | Тех. секретар |  |
| 01.11 | В библиотеката | Ден на народните будители- Презентаия | Тех. секретар |  |
| 10.11 |  | 185 г. от рождението на Христо Иванов Големия (Книговезеца, Войводата) – български революционер, един от най-близките сподвижници на Левски, участник в Априлското въстание и Руско-турската освободителна война /1838–1898/. | Тех. секретар |  |
|  |  | Участие в Художествените прегледи на турския фолклор | Тех. секретар |  |
| 22.11 | Библиотеката | 190 г. от рождението на Добри Попов Войников – български възрожденски учител, драматург, общественик и журналист, музикален и театрален деец. Той е основоположник на българския театър, пръв български режисьор и автор на театрални пиеси. Най-известна сред тях е „Криворазбраната цивилизация“ от 1871г., смятана за най-добрата българска комедия до началото на XX век. /1833–1878/. | Тех. секретар |  |
| 07.12 | Пред библиотеката | Запалване светлините на новогодишната елха. | Чит. Настоятелство  Кмета на селото |  |
| 23.12 | В библиотеката | Изложба на сурвачки и коледни картички | Семра Сали |  |
| 24.12 | В читалището | Коледен концерт | Чит. настоятелство |  |
| 31.12 | Пред елхата | Празнично новогодишно хоро”Млада и хубава 2024” | Чит. настоятелство |  |

ИЗГОТВИЛА:………………………

(Нафие Садък)